钦定古今图书集成/历象汇编/庶征典/第077卷 > 唐
## 钦定古今图书集成/历象汇编/庶征典/第077卷 > 唐

### 高祖武德六年秋关中久雨

按《唐书高祖本纪》。不载　按《五行志》。武德六年。“关中
久雨。少阳曰旸。少阴曰雨。阳德衰则阴气胜。故常雨。”

### 太宗贞观十一年七月癸未大雨水谷洛溢

按《唐书太宗本纪》云云。　按《五行志》。“贞观十一年七
月癸未。黄气际天。大雨。穀水溢入洛阳宫。深四尺。坏
左掖门。毁官寺十九。洛水漂六百馀家。”

按《旧唐书五行志》：“贞观十一年七月一日，黄气竟天，
大雨，谷洛溢。帝引咎，令群臣直言政之得失。中书侍
郎岑文本曰：‘伏惟陛下览古今之事，察安危之机，上
以社稷为重，下以亿兆为念。明选举，慎赏罚，进贤才，
退不肖，闻过即改，从谏如流。为善在于不疑，出令期
于必信。颐神养性，省畋游之娱；去奢从俭，减工役之
费，务静方内，不求辟土；载櫜弓矢，而无忘武备。凡此
数者，愿陛下行之不怠，必当转祸为福，化咎为祥。况
水之为患，阴阳常理，岂可谓之天谴而系圣心哉’！”十
三日，诏曰：“暴雨为灾，大水泛溢，静思厥咎，朕甚惧焉。
文武百寮，各上封事，极言朕过，无有所讳。诸司供进，
悉令减省。凡所力役，量事停废。遭水”之家。赐帛有差。
贞观十五年春。霖雨。

按《唐书太宗本纪》不载。　“按《五行志》”云云。

### 高宗永徽元年大雨水

按《唐书高宗本纪》不载。　按《五行志》，“永徽元年六月，
新丰、渭南大雨，零口山水暴出，漂庐舍。宣、歙、饶、常等
州大雨水，溺死者数百人。”

永徽五年，大雨水。

按《唐书高宗本纪》。不载。　按《五行志》，“五年五月丁丑
夜，大雨，麟游县山水冲万年宫元武门，入寝殿，卫士
有溺死者。”

按：《旧唐书五行志》：“永徽五年六月，恒州大雨，自二月
至七月，滹沱河水泛溢，损五千三百家。”

永徽六年八月，京城大雨。

按《唐书高宗本纪》不载。　“按《五行志》”云云。

### 显庆元年八月霖雨九月括州暴雨

按《唐书高宗本纪》，显庆元年十一月，“自八月霜且雨，
至于是月。”　按《五行志》，“显庆元年八月，霖雨，更九旬
乃止。九月，括州暴风雨，海水溢，坏安固、永嘉二县。”

### 总章二年大雨水

按《唐书高宗本纪》不载。　按《五行志》：“总章二年六月，
括州大风雨，海溢，坏永嘉、安固二县，溺死者九千七
十人。冀州大雨，水平地深一丈，坏民居万家。”

按《旧唐书五行志》：总章二年七月，益州奏，“六月十三
日夜降雨，至二十日，水深五尺。其夜暴水深一丈已
上，坏屋一万四千三百九十区，害田四千四百九十
六顷。九月十八日，括州大风雨，海水翻上，坏永嘉、安
固二县城，百姓庐舍六千八百四十三区，杀人九千
七十，牛五百头，损田苗四千一百五十顷。”

### 咸亨元年大雨水

按《唐书高宗本纪》不载。　按《五行志》，“咸亨元年五月
丙戌，大雨，山水溢，溺死五千馀人。”

咸亨四年七月，婺州大雨。

按《唐书高宗本纪》不载。　按《五行志》，“四年七月，婺州
大雨，山水暴涨，溺死五千馀人。”

### 仪凤三年五月壬戌大雨霖

按：《唐书高宗本纪》云云。

### 永淳元年五月连雨六月京师大雨秋山东大雨

按《唐书高宗本纪》。不载　按《五行志》，“永淳元年五月
丙午，东都连日澍雨。乙卯，洛水溢，坏天津桥及中桥，
漂居民千馀家。六月乙亥，京师大雨，水平地深数尺。
秋，山东大雨水，大饥按《旧唐书五行志》，“永淳元年六月十二日，连日大雨。
至二十三日，洛水大涨，漂损河南立德、弘敬、洛阳景
行等坊二百馀家，坏天津桥及中”桥，断人行累日。先
是，顿降大雨，沃若悬流，至是而泛溢冲突焉。西京平
地水深四尺已上，麦一束止得一二升，米一斗二百
二十文，布一端止得一百文。国中大饥，蒲州没徙人
家口并逐粮，饥馁相仍，加以疾疫，自陕至洛，死者不
可胜数。西京米斗三百已下。

### 中宗嗣圣十六年〈即武后圣历二年〉大雨水

按《唐书武后本纪》：“圣历二年七月丙辰，神都大雨，洛
水溢。”

嗣圣二十年。〈即武后长安三年〉宁州大雨水。

按《唐书武后本纪》不载。　按《五行志》，“长安三年六月，
宁州大雨，水漂二千馀家，溺死千馀人。”

### 神龙元年同官县大雨水

按《唐书中宗本纪》不载。　按《五行志》，“神龙元年四月，
雍州同官县大雨水，漂民居五百馀家。”

按《旧唐书五行志》：“神龙元年，右卫骑曹宋务光上疏
曰：‘夫灾变应天，实系人事。故日蚀修德，月蚀修刑。若
乃雨旸或愆，则貌言为咎。雩禜之法，存乎礼典。今暂
逢霖雨，即闭坊门，弃先圣之明训，遵后来之浅术，时
偶中者，安足神耶？盖当屏翳收津，丰隆戢响之日也，
岂有一坊一市，遂能感召星灵，暂闭暂开，便欲发挥
神道，必不然矣’。”疏奏，不省。右仆射唐休璟以霖雨为
害，咎在主司，上表曰：“臣闻天运其工，人代之而理；神
行其化，政资之以和。得其理则阴阳以调，失其和则
灾沴斯作。故举才而授，帝唯其艰；论道于邦，官不必
备。顷自中夏，及乎首秋，郡国水灾，屡为人害。夫水，阴
气也，臣实主之。臣忝职右枢，致此阴”沴，不能调理其
气，而乃旷居其官。虽运属尧年，而无治水之用；位侔
殷相，且阙济川之功。犹负明刑，坐逃皇谴。皇恩不弃，
其若天何？昔汉家故事，丞相以天灾免职。臣窃遇圣
时，岂敢䩄颜居位？乞解所任，待罪私门。冀移阴咎之
征，复免夜行之眚。

### 睿宗先天二年大霖雨

按《唐书睿宗本纪》：“先天二年六月辛丑，以雨霖，避正
殿，减膳。”

### 元宗开元二年久雨

按《唐书元宗本纪》不载。　按《五行志》，“开元二年五月
壬子，以久雨禜京城门。”

开元五年，巩县暴雨。

按《唐书元宗本纪》，不载。　按《旧唐书五行志》，“开元五
年六月十四日，巩县暴雨连日，山水泛涨，坏郭邑庐
舍七百馀家，人死者七十二，汜水同日漂坏近河百
姓二百馀户。”

开元八年，暴雨。

按《唐书。元宗本纪》。不载　按《五行志》。“八年邓州三鸦
口大水。塞谷见二小儿以水相沃。须臾有蛇大十围。
张口仰天。人或斫射之。俄而暴雷雨。漂溺数百家。”
按《旧唐书五行志》。“八年六月二十一日夜暴雨，东都
谷洛溢入西上阳宫，宫人死者七十人。畿内诸县田
稼庐舍荡尽。掌关兵士凡溺死者一千一百四十八
人。京”城“兴道坊”一夜陷为池，一坊五百馀家俱失。
开元十四年，怀、卫等州澍雨。

按《唐书元宗本纪》不载　按《旧唐书五行志》：“十四年
七月甲子，怀、卫、郑、滑、汴、濮、许等州澍雨，河及支川皆
溢，人皆巢舟以居，死者千计，资产苗稼无孑遗。
开元十五年，鄜州沔池雨。”

按《唐书元宗本纪》，不载　按《旧唐书五行志》：“十五年
七月，鄜州雨，洛水溢入州城，平地丈馀，损居人庐舍，
溺死者不知其数。八月八日，沔池县夜有暴雨润水，
穀水涨合，毁郭邑百馀家及普门佛寺。”

开元十六年，久雨。

按《唐书元宗本纪》。“十六年九月丙午。以久雨降囚罪。
徒以下原之。”　按《五行志》。十六年九月。关中久雨害
稼。

按《册府元龟》：“开元十六年九月，以久雨，帝思宥罪缓
刑，乃下制曰：‘古之善为邦者，重人之命，执法之中，所
以和气洽，嘉生茂。今秋京城连雨隔月，恐耗其膏粒，
而害于粢盛，抑朕之不明，何政之阙也？永惟久雨者，
阴气陵阳，冤塞不畅之所致也。持狱之吏，不有刑罚，
生于刻薄，轻重出于爱憎邪？《诗》曰：‘此宜无罪，汝反收’’”
之刺坏法也。《书》曰：“与其杀不辜宁失不经”明慎刑也。
好生之德可不务乎！两京及诸州系囚应推徒已下
罪并宜释放死罪及流各减一等庶得解吾人之愠
结迎上天之福佑布告遐迩知朕意焉。

开元十八年二月丙寅，大雨。

按：《唐书元宗本纪》云云。

### 天宝五载秋大雨

按《唐书元宗本纪》不载。　“按《五行志》”云云。

天宝十二载八月。久雨按《唐书元宗本纪》。不载　按《五行志》云云。

按《册府元龟》：“天宝十二年八月，京师连雨二十馀日，
米涌贵，令中书门下就京兆、大理疏决囚徒。”

天宝十三年，大霖雨。

按《唐书元宗本纪》，不载。　按《五行志》：十三载“秋，大霖
雨害稼，六旬不止。九月，闭坊市北门，盖井，禁妇人入
街市。祭元冥太社，禜明德门，坏京城垣屋殆尽，人亦
乏食。”　按《韦凑传》：凑子见素为侍郎。十三载，元宗苦
雨潦阅六旬，谓宰相非其人，罢左相陈希烈，诏杨国
忠审择大臣。时吉温得幸，帝欲用之。温为安禄山所
厚，国忠惧其进，沮止之。谋于中书舍人窦华、宋昱，皆
以见素安雅易制。国忠入白帝，帝亦以相王府属，有
旧恩，遂拜武部尚书、同中书门下平章事。

### 肃宗至德二载大雨

按《唐书肃宗本纪》不载。　按《五行志》，“至德二载三月
癸卯大雨，至甲戌乃止。”

按《册府元龟》：“至德二年三月癸亥，大雨，至癸酉不止。
帝令恤狱缓刑，诏三司条件疏理处分，甲戌，雨止。”

### 上元元年恒雨

按《唐书肃宗本纪》不载。　按《五行志》，“上元元年四月
雨，讫闰月乃止。”

上元二年，霖雨连月。

按《唐书肃宗本纪》不载。　按《五行志》，“二年秋，霖雨连
月，渠窦生鱼。”

按：《旧唐书五行志》：“上元二年，京师自七月霖雨，八月
尽方止。京城宫寺庐舍多坏，街市沟渠中，漉得小鱼。”

### 代宗广德元年大雨水

按《唐书代宗本纪》。不载。　按《五行志》，广德元年九月，
大雨，水平地数尺。时吐蕃寇京畿，以水自溃去。
广德二年，东都大雨。

按《唐书代宗本纪》：“二年五月，洛水溢。”　按《五行志》：“二
年五月，东都大雨，洛水溢，漂二十馀坊。”

### 永泰元年大雨

按《唐书代宗本纪》不载。　按《五行志》，“永泰元年九月
丙午，大雨，至于丙寅。”

按：《旧唐书五行志》：“永泰元年，先旱后水。九月大雨，平
地水数尺，沟河涨溢。时吐蕃寇京畿，以水自溃去。”〈按新

《书志》作“广德元年” ，事互异。

### 大历四年恒雨

按《唐书代宗本纪》。不载　按《五行志》，“大历四年四月
雨，至于九月。闭坊市北门，置土台，台上置坛，立黄幡
以祈晴。”

按《册府元龟》：“大历四年，自四月雨连霖至秋，京师米
斗至八百，官出米二万石，分场出粜贫人，闭坊市门，
置土台及黄幡以祈晴。是日雨止。”

大历五年，大雨。

按《唐书代宗本纪》。不载　按《旧唐书五行志》，“五年夏，
大雨，京城饥，出太仓米减价以救人。”

大历六年八月，连雨，害秋稼。

按《唐书代宗本纪》不载，　按《五行志》云云。

大历十一年，京师澍雨。

按《唐书代宗本纪》不载。　按《五行志》，“十一年七月戊
子夜，澍雨，京师平地水尺馀，沟渠涨溢，坏民居千馀
家。”

大历十二年，大雨害稼。

按《唐书代宗本纪》：“大历十二年秋，河溢。”　按《五行志》：
“十二年秋，京畿及宋亳滑三州大雨水害稼，河南尤
甚，平地深五尺，河溢。”　按《韩休传》：休子滉为户部侍
郎，判度支，大历十二年秋，大雨害稼什八。京兆尹黎
干言状，滉恐有所蠲贷，固表不实。代宗命御史行视，
实损田三万馀顷。始，渭南令刘藻附滉，言部田无害。
御史赵计按验，如藻言。帝又遣御史朱敖覆实，害田
三千顷。帝怒曰：“县令所以养民，而田损不问，岂恤隐
意邪？”贬南浦员外尉，计亦斥为丰州司户员外参军。

### 德宗建中元年幽镇魏博大雨水

按《唐书德宗本纪》，“建中元年冬，黄河滹沱、易水溢。”
按《五行志》：“元年，幽、镇、魏、博大雨，易水滹沱横流，自山
而下，转石折树，水高丈馀，苗稼荡尽。”

### 贞元二年大雨

按《唐书德宗本纪》不载。　按《五行志》：“贞元二年正月
乙未，大雨雪，至于庚子，平地数尺，雪上黄黑如尘。五
月乙巳，雨至于丙申。时大饥，至是麦将登，复大雨霖，
众心恐惧。六月丁酉，大风雨，京城通衢水深数尺，有
溺死者。”

按：《旧唐书五行志》：“贞元二年夏，京师通衢水深数尺，
吏部侍郎崔纵自崇义里西门为水漂浮，行数十步，
街铺卒救之获免。其日溺死者甚众。”

贞元四年连雨。

按《唐书德宗本纪》。不载　按《旧唐书五行志》，“四年八
月连雨，灞水暴溢，溺杀渡者百馀人。”

贞元八年秋，大雨按《唐书德宗本纪》。不载　按《旧唐书五行志》，八年秋，
大雨。河南、河北山南江淮凡四十馀州大水，漂溺死
者二万馀人。时幽州七月大雨，平地水深二丈。郑、涿、
蓟、檀、平五州，平地水深一丈二尺。郭邑庐里屋宇田
稼皆尽，百姓皆登丘冢山原以避之。

贞元十年，恒雨。

按《唐书德宗本纪》，“十年六月，自春不雨，至于是月辛
未雨。”　按《五行志》，十年春雨，至闰四月间止，不过一
二日。

按：《旧唐书德宗本纪》：“十年春，霖雨，罕有晴日。”〈按新纪云自春

至六月不雨，是旱也。而《五行志》与《旧纪》俱作“霖雨水旱” 二说迳庭至此，疑《新纪》之讹。

贞元十一年秋，大雨。

按《唐书德宗本纪》不载。　“按《五行志》”云云。

贞元十二年夏四月，岚州暴雨，水深二丈。

按《唐书德宗本纪》不载。　“按《五行志》”云云。

贞元十九年，大雨。

按《唐书德宗本纪》：“十九年七月甲戌雨。”　按《五行志》：
“十九年八月己未，大霖雨。”

贞元二十一年秋，连月阴霪。

按《唐书德宗本纪》不载。　“按《五行志》”云云。

### 宪宗元和二年蔡州大雨

按《唐书。宪宗本纪》。不载　按《五行志》。元和二年六月。
蔡州大雨。水。平地深数尺。

元和四年四月，常雨。

按《唐书宪宗本纪》。元和四年闰月己未雨。丁卯，立邓
王宁为皇太子。　按《五行志》，四年四月册皇太子宁，
以雨霑服罢。十月再择日册，又以雨霑服罢。近常雨
也。

元和六年七月，霖雨害稼。

按《唐书宪宗本纪》不载　“按《五行志》”云云。

元和八年五月，大雨。

按《唐书宪宗本纪》不载。　按《五行志》，“八年五月，陈州、
许州大雨大隗，山摧水流出，溺死者千馀人。”

按《旧唐书五行志》：“八年六月庚寅，京师大风雨，毁屋
扬瓦，人多压死。水积城南深处丈馀，入明德门，犹渐
车辐。时所在霖雨，百源皆发，川渎不由故道。辛丑，出
宫女二百车，得人娶纳，以水害，诫阴盈也。”

元和十一年，夏秋连大风雨。

按《唐书宪宗本纪》不载。　按《五行志》：“十一年五月连
雨，八月壬申雨，至于九月戊子。”　又按志：“五月京师
大雨水，昭应尢甚。六月，密州大风雨，海溢，毁城郭。饶
州浮梁、乐平二县暴雨水，漂没四千馀户。”

按：《旧唐书五行志》：“十一年五月，京畿大雨，害田四万
顷，昭应尢甚，漂没居人。”

元和十二年，大雨水。

按《唐书宪宗本纪》不载。　按《五行志》，“十二年六月乙
酉，京师大雨水，含元殿一柱倾市中，深三尺，毁民居
二千馀家。”

元和十五年正月，穆宗即位，大雨。

按《唐书穆宗本纪》不载。　按《五行志》，“十五年二月癸
未大雨。八月久雨，闭坊市北门。宋沧景等州大雨，自
六月癸酉至于丁亥，庐舍漂没殆尽。”　又按志，“九月
己酉大雨，树无风而摧者十五六，近木自拔也。”

### 穆宗长庆二年大雨水

按《唐书穆宗本纪》不载。　按《五行志》，“长庆二年七月，
处州大雨水，平地深八尺，坏城邑桑田大半。”

长庆四年正月，敬宗即位。夏，大雨水。

按《唐书敬宗本纪》：“四年正月即位夏，汉水溢”　按《五
行志》：“四年夏，苏、湖二州大雨水，太湖决溢，郓、曹、濮三
州雨水，坏州城、民居，田稼略尽。”

按《册府元龟》：长庆四年六月辛巳，诏曰：“近者夏麦垂
熟，霖雨稍多，虽不甚损伤，亦是阴阳小沴，囚徒之中，
或有冤滥，宜令御史中丞、刑部侍郎、大理卿同疏理
决遣讫闻奏。其在内诸军使囚徒，亦委本司疏决闻
奏。”

### 敬宗宝历元年六月雨至于八月

按《唐书敬宗本纪》不载。　“按《五行志》”云云。

### 文宗太和四年大雨

按《唐书文宗本纪》不载。　按《五行志》：“太和四年夏，郓、
曹、濮等州雨，坏城郭庐舍殆尽。”

太和六年，大雨。

按《唐书文宗本纪》不载。　按《五行志》，“六年六月，徐州
大雨，坏民居九百馀家。”

### 开成元年暴雨水

按《唐书文宗本纪》，“开成元年七月乙亥，雨。”　按《五行
志》，“开成元年夏，凤翔麟游县暴雨水，毁九成宫，坏民
舍数百家，死者百馀人。”

开成四年秋，大雨。

按《唐书文宗本纪》。不载　按《五行志》，“四年秋，西川、沧
景、淄青大雨水。害稼。及民庐舍。德州尢甚。平地水深

按《唐书武宗本纪》：“五年正月辛巳，即位，八月甲寅，雨。”

按《五行志》：“五年七月，霖雨，葬文宗。龙輴陷，不能进。”

### 武宗会昌三年雨霖

按《唐书武宗本纪》：“会昌三年九月丁未，以雨霖理囚，
免京兆府秋税。”

### 宣宗大中四年四月霖雨

按《唐书宣宗本纪》：“大中四年四月壬申，以雨霖，诏京
师关辅理囚蠲，度支盐铁户部逋负。”

大中十年四月，雨，至于九月。

按《唐书宣宗本纪》不载。　“按《五行志》”云云。

### 懿宗咸通九年久雨

按《唐书懿宗本纪》不载。　按《五行志》，咸通九年六月，
“久雨，禜明德门。”

### 僖宗乾符五年大霖雨

按《唐书僖宗本纪》不载。　按《五行志》，“乾符五年秋，大
霖雨，汾、浍及河溢流害稼。”

### 广明元年秋八月大霖雨

按《唐书僖宗本纪》不载。　按《五行志》云云。

### 昭宗乾宁元年七月以雨霖避正殿减膳

按：《唐书昭宗本纪》云云。

### 天复元年八月久雨

按《唐书昭宗本纪》不载。　“按《五行志》”云云。

### 天祐三年以久雨禜门

按《唐书昭宗本纪》不载。　按《册府元龟》，天祐三年九
月，“诏以久雨，恐妨农事，遣工部侍郎孔绩禜定鼎门，
如不止，止于三日。”